CELEX: 62008CA0568
Language: et
Date: 2010-12-09 00:00:00
Title: Kohtuasi C-568/08: Euroopa Kohtu (teine koda) 9. detsembri 2010 . aasta otsus (Rechtbank Assen eelotsusetaotlus — Madalmaad) — Combinatie Spijker Infrabouw-De Jonge Konstruktie, van Spijker Infrabouw BV, de Jonge Konstruktie BV versus Provincie Drenthe (Riigihanked — Ehitustööde riigihangete vaidlustusmenetlused — Direktiiv 89/665/EMÜ — Liikmesriikide kohustus kehtestada vaidlustuste esitamise ja läbivaatamise kord — Siseriiklik õigusnorm, mille kohaselt esialgse õiguskaitse taotlusi lahendav kohtunik võib lubada teha otsuse sõlmida riigihankeleping, mille asja sisuliselt arutav kohus võib edaspidi tunnistada liidu õigusnormidega vastuolus olevaks — Kooskõla direktiiviga — Kahjutasu maksmine pakkujatele, keda hankija otsus on kahjustanud — Tingimused)

19.2.2011   
            
            
               ET
            
            
               Euroopa Liidu Teataja
            
            
               C 55/3
            
         Euroopa Kohtu (teine koda) 9. detsembri 2010. aasta otsus (Rechtbank Assen eelotsusetaotlus — Madalmaad) — Combinatie Spijker Infrabouw-De Jonge Konstruktie, van Spijker Infrabouw BV, de Jonge Konstruktie BV versus Provincie Drenthe
   (Kohtuasi C-568/08) (1)
   
   (Riigihanked - Ehitustööde riigihangete vaidlustusmenetlused - Direktiiv 89/665/EMÜ - Liikmesriikide kohustus kehtestada vaidlustuste esitamise ja läbivaatamise kord - Siseriiklik õigusnorm, mille kohaselt esialgse õiguskaitse taotlusi lahendav kohtunik võib lubada teha otsuse sõlmida riigihankeleping, mille asja sisuliselt arutav kohus võib edaspidi tunnistada liidu õigusnormidega vastuolus olevaks - Kooskõla direktiiviga - Kahjutasu maksmine pakkujatele, keda hankija otsus on kahjustanud - Tingimused)
   2011/C 55/05
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank Assen
   
      Põhikohtuasja pooled
   
   
      Hageja: Combinatie Spijker Infrabouw-De Jonge Konstruktie, van Spijker Infrabouw BV, de Jonge Konstruktie BV
   
      Kostja: Provincie Drenthe
   
      Ese
   
   Eelotsusetaotlus — Rechtbank Assen — Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246) artikli 1 lõigete 1 ja 3 ning artikli 2 lõigete 1 ja 6 tõlgendamine — Siseriiklikud õigusnormid, mille kohaselt võib olla pädev nii halduskohus kui tsiviilkohus, mis võib viia vastandlike otsusteni — Halduskohtu pädevus, mis on piiratud seisukoha andmise ja lahendi tegemisega hankelepingu sõlmimise otsuse kohta — Välistamine otsuse puhul sõlmida leping ühega pakkujatest — Kahjuhüvitise väljamõistmine
   
      Resolutsioon
   
   
               1.
            
            
               Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, mida on muudetud nõukogu 18. juuni 1992. aasta direktiiviga 92/50/EMÜ, artikli 1 lõikeid 1 ja 3 ning artikli 2 lõikeid 1 ja 6 tuleb tõlgendada nii, et nendega ei ole vastuolus kord, mis võimaldab võimalikult kiire kohtulahendi saamiseks kasutada vaid üht menetlust, mida iseloomustab see, et menetlus on suunatud kiire korraldava meetme võtmiseks, advokaatidel ei ole õigust vahetada kirjalikke seisukohti, reeglina esitatakse ainult kirjalikke tõendeid, ei kohaldata tõendamist puudutavaid õigusnorme ja kohtulahend ei vii õigussuhte lõpliku kindlaksmääramiseni ega ole ka osa otsustusprotsessist, mis viib sellise lõpliku otsuseni.
            
         
               2.
            
            
               Direktiivi 89/665 (muudetud direktiiviga 92/50) tuleb tõlgendada nii, et sellega ei ole vastuolus, kui esialgse õiguskaitse taotlusi lahendav kohtunik annab esialgse õiguskaitse meetme võtmiseks Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta tõlgenduse, mille asja sisuliselt arutav kohus hiljem ekslikuks tunnistab.
            
         
               3.
            
            
               Mis puudutab riigi vastutust talle omistatava liidu õiguse rikkumisega isikutele põhjustatud kahju eest, siis on kahjustatud isikutel õigus kahju hüvitamisele, kui rikutud liidu õigusnormi eesmärk on anda neile õigusi, rikkumine on piisavalt selge ning selle rikkumise ja üksikisikute kantud kahju vahel on otsene põhjuslik seos. Kui selles valdkonnas liidu õigusnormid puuduvad, tuleb iga liikmesriigi siseriiklikus õiguskorras neid tingimusi järgides kehtestada liidu hangetealase õiguse rikkumisest tuleneva kahju tuvastamise ja hindamise kriteeriumid, pidades silmas, et järgitakse võrdväärsuse ning tõhususe põhimõtteid.
            
         
      (1)  ELT C 69, 21.3.2009.